ชงตรุษจีนเป็นวันหยุดราชการเพิ่ม
นายอิทธิฤทธิ์ กิ่งเล็ก ประธานสภาอุตสาหกรรมท่องเที่ยวแห่งประเทศไทย (สทท.) แถลงดัชนีความเชื่อมั่นผู้ประกอบการท่องเที่ยวในไตรมาส 3/2558 และไตรมาส 4/2558 เท่ากับ 98 และ 102 ตามลำดับ โดยในเดือน ก.ย.มีนักท่องเที่ยวชาวจีนลดลง 40-50% ทำให้นักท่องเที่ยวต่างชาติโดยรวมลดลง 12-15% หากไม่มีเหตุการณ์เพิ่มเติม สถานการณ์ไตรมาส 4 จะกลับเข้าสู่ปกติ โดยตลอดปี 2558 จะมีนักท่องเที่ยวต่างชาติมาไทย 30.30 ล้านคน เพิ่มขึ้น 22.28% จากปีก่อน มีรายได้ 1.42 ล้านล้านบาท เพิ่มขึ้นจาก 1.17 ล้านล้านบาท ขยายตัว 21.45% โดยในปี 2558 คาดว่ามีนักท่องเที่ยวจีน 8.12 ล้านคน เพิ่มขึ้น 76.31% และคาดว่าจะเป็นปีแรกที่นักท่องเที่ยวจีนมากกว่า 8 ล้านคน,ด้านนายยุทธชัย สุนทรรัตนเวช นายกสมาคมธุรกิจท่องเที่ยวภายในประเทศ (สทน.) กล่าวว่า ขอเสนอให้รัฐบาลพิจารณาต่ออายุมาตรการห้ามข้าราชการเดินทางไปต่างประเทศอีก 1 ปี แต่ขอให้ยืดหยุ่นเดินทางในกลุ่มประเทศอาเซียนได้ เพราะในปีหน้าจะมีการเปิดประชาคมเศรษฐกิจอาเซียนหรือเออีซีแล้ว เพียงแต่มีเงื่อนไขว่าในทริปนั้นต้องนอนพักค้างคืนในไทย 1 คืน ขณะเดียวกันขอให้พิจารณาลดหย่อนภาษีเงินได้บุคคลธรรมดาที่ใช้เดินทางท่องเที่ยวผ่านบริษัททัวร์หรือพักในโรงแรมที่ถูกกฎหมาย จากปีละ 15,000 บาท เป็น 50,000 บาท เพื่อให้ครอบคลุมคนทำงานรายได้เดือนละ 60,000 บาทขึ้นไป ซึ่งคนกลุ่มนี้มีกำลังซื้อและเสียภาษีอัตรา 20%,นอกจากนั้น ยังเสนอให้รัฐบาลพิจารณาวันหยุดเพิ่มเติมในเทศกาลตรุษจีน เนื่องจากคนจีนมีกำลังซื้อเยอะและประเทศรอบไทยไม่ว่าจะเป็นอินโดนีเซีย ฟิลิปปินส์ สิงคโปร์ ประกาศเป็นวันหยุดราชการทั้งหมดและไม่ต้องกังวลว่าจะกระทบกับการเงิน เพราะญี่ปุ่นและจีนก็หยุดเหมือนกัน.
เสนอให้รัฐบาลพิจารณาวันหยุดเพิ่มเติมในเทศกาลตรุษจีน เนื่องจากคนจีนมีกำลังซื้อเยอะและประเทศรอบไทยไม่ว่าจะเป็นอินโดนีเซีย ฟิลิปปินส์ สิงคโปร์ ประกาศเป็นวันหยุดราชการทั้งหมดและไม่ต้องกังวลว่าจะกระทบกับการเงิน เพราะญี่ปุ่นและจีน
ข่าวเศรษฐกิจ,อิทธิฤทธิ์ กิ่งเล็ก,ดัชนีความเชื่อมั่น,ผู้ประกอบการ,ท่องเที่ยว,ตรุษจีน,วันตรุษจีน,วันหยุดราชการ,วันหยุดเพิ่มเติม,เทศกาลตรุษจีน,ยุทธชัย สุนทรรัตนเวช,ข่าว,ไทยรัฐออนไลน์